DA-raadslid in Tshwane bedank oor 'rassisme' | Maroela Media
Die DA-raadslid Tshepo Kgobane het bekend gemaak dat hy as lid van die opposisieparty sowel as Tshwane-raadslid, kiesafdelingsleier vir Mabopane en Winterveldt én lid van die Gauteng Noord- uitvoerende bestuurskomitee bedank het.
Kgobane het nou besluit om as lid by die voormalige Johannesburgse burgemeester Herman Mashaba se party, ActionSA, aan te sluit.
Kgobane het Donderdag in 'n verklaring sy mond oor die DA uitgespoel en gesê, "rassisme is duidelik teenwoordig in daardie organisasie is", al voer die DA aan dat hy nie rassisme goedkeur nie.
"Die party wat eens 'n baken van hoop was, het geweldig agteruitgegaan en teruggekeer na 'n konserwatiewe en rassistiese organisasie, waarmee ek myself nie meer kan assosieer nie," het Kgobane oor die DA gesê.
Volgens Kgobane kan hy na baie sogenaamde rassistiese voorvalle verwys om sy stellings oor die DA te staaf, waaronder die DA se lys van veldtogbestuurders vir die komende verkiesing.
Dié lys is onlangs aan die media uitgelek en toon dat die oorgrootte meerderheid van die DA se veldtogbestuurders wit is. Geordin Hill-Lewis, die DA se woordvoerder oor finansies, voer aan die bestuurders op die lys is op meriete aangestel en dat die DA die mees diverse party in die land is.
"Wat die lys en Geordin Hill Lewis se patetiese poging om dit te verdedig, onthul, is dat die DA nie gered kan word nie en eintlik glo dat slegs mense van sekere rasse die nodige ervaring en kundigheid het om veldtogte te bestuur," meen Kgobane.
Volgens Kgobane het die DA ook geen belang in swart gemeenskappe nie. Hy beweer die party het dit duidelik gemaak toe hy tydens die tussenverkiesings op 19 Mei vanjaar slegs op gegoede wyke gefokus het en nie op een wyk in die swart townships nie.
Kgobane sê hoewel Mashaba welaf is, verstaan hy die nood van minderbevoorregtes.
"Wat hy verteenwoordig en waarvoor sy party staan, is dit wat my na ActionSA aangetrek het, terwyl daar ander opsies was."
Altyd die rassekaart… as NIKS verder werk nie, sal die rassekaart…. siestog!
Dit is nou snaaks. Hy kry n salaris vir hoe lank al (geen gewetens probleme nie ) en nou skielik kan hy nie meer vereenselwig met die DA nie.
Klink mees soos pouching en nou probeer hy punte wen by die nuwe party.
Dink eerder Kgobane wil ook nou n entjie op die soustrein ry. Hy het nou lank genoeg op die reguit paadjie geloop, nou skaar hy hom by die plunderaars
Moontlik was die DA te bang om veldtogte in die swart townships aan te beid. Veral as jy kyk hoeveel word aangeval en tv spanne beroof terwyl hulle lewendige opnames doen. En niemand blameer hulle nie, ek sou ook bang wees en weier om daar in te gaan
Sodra 1 van hulle in di moeilikheid is is dt rassisme. Kom ons draai dit om hulle is rassisties op ons. Meenende die wt nie deel is van anc groep is nie. Ons moet ons regte staan . Ons is so gebore kan niks aan my blou oe doen ni maar is genoeg uitgekruid as rassisme … kom ons draai di storie dat hulle ook verkeerd is teenoor ons